cy en en en en cy cy cy cy cy cy cy cy cy cy en cy en en cy cy cy cy cy cy cy cy cy cy cy cy cy cy cy cy de cy cy cy cy de cy cy cy cy cy cy en cy cy cy cy de en de de cy en cy en cy cy cy cy en cy en cy cy en en fr cy fr nb nb cy en en en en ca cy pl
Maethu - IRM Cymru IRM Cymru
A A Cymraeg | English
Ynglŷn â Mecanwaith Adolygu Annibynnol Cymru
Mabwysiadau: Canllaw cam wrth gam
Mabwysiadu: Sut i wneud cais
Maethu: Sut i wneud cais
Back to CiW website
Os ydych yn ddarpar ofalwr maeth neu’n ofalwr maeth parod sydd wedi derbyn dyfarniad cymhwyster yn ddiweddar nad ydych yn cytuno ag ef, mae gennych dri dewis:
efallai y byddwch yn derbyn y cynnig
2. gallwch wneud sylwadau ysgrifenedig i’ch darparwr gwasanaeth maethu o fewn 28 diwrnod calendr i ddyddiad llythyr y darparwr, ac yn yr achos hwnnw, mae’n rhaid i’r darparwr gyfeirio’r achos yn ôl at eu panel maethu i adolygu’r cynnig hwnnw neu
3. gallwch wneud cais ysgrifenedig at IRM Cymru o fewn 28 diwrnod i lythyr y darparwr am adolygiad o ddyfarniad cymhwyster y darparwr gwasanaeth maethu.
Ond, ni allwch wneud rhif 2 a 3. Mae cost adolygu eich achos yn cael ei dalu gan eich darparwr.
Beth all IRM Cymru ei wneud drosoch chi
Mae IRM Cymru yn broses adolygu a weithredir gan Banel Adolygu sy’n annibynnol ar eich darparwyr gwasanaeth maethu.
Os byddwch yn dewis defnyddio IRM Cymru, bydd y panel adolygu, lle bo’n briodol:
yn adolygu eich addasrwydd fel gofalwr maeth i blentyn maeth,
yn adolygu unrhyw newidiadau a gynigir i’ch telerau cymeradwyo,
gwneud argymhelliad o’r newydd i’ch asiantaeth ar eich addasrwydd i faethu plentyn a thelerau eich cymeradwyo, gan gynnwys cymeradwyaeth ar gyfer plentyn penodol.
Y pethau nad yw IRM Cymru yn eu gwneud
Nid yw’n gwneud penderfyniad am eich achos sydd wedi ei wneud gan eich darparwr gwasanaeth maethu. Mae hyn oherwydd nad yw IRM Cymru yn awdurdod apeliadau uwch.
Nid yw’n ystyried addasrwydd y cynllun gofal ar gyfer plentyn e.e. a ddylent gael eu maethu am dymor hir.
Nid yw’n ymdrin â chwynion yn erbyn y darparwr gwasanaeth maethu. Dylid ymdrin â chwynion drwy weithdrefn gwynion y darparwr gwasanaeth maethu.
Sut mae’r Panel Adolygu’n gweithio
Mae’r Panel Adolygu’n ystyried yr wybodaeth ganlynol er mwyn gwneud ei argymhellion:
pob gwybodaeth a gyflwynwyd i’r panel mabwysiadu gwreiddiol;
unrhyw wybodaeth berthnasol a dderbyniwyd gan y darparwr gwasanaeth maethu ar ôl i’r papurau gael eu hanfon at y panel maethu; a
dyfarniad cymhwyster y darparwr a’r rhesymau ac argymhelliad panel maethu’r darparwr
eich rhesymau dros ofyn am adolygiad.
Unrhyw wybodaeth ychwanegol a gyflwynwyd gennych
Os bydd ar y Panel Adolygu angen mwy o wybodaeth, gwneir cais amdano gan eich darparwr gwasanaeth maethu cyn cyfarfod y panel, oni bai y byddai’n fwy priodol gofyn i chi’n uniongyrchol.
Cewch wahoddiad i fynychu’r cyfarfod a bydd ystafell aros ar wahân ar gael i chi a chynrychiolwyr eich darparwr gwasanaeth maethu. Bydd y Panel Adolygu yn eich cyfarfod chi a chynrychiolwyr eich darparwr i ofyn am eglurhad am wybodaeth a gynhwyswyd yn yr adroddiadau. Efallai y bydd angen iddynt gyfarfod ar wahân gyda’ch darparwr maethu yn ystod y cyfarfod er mwyn egluro unrhyw wybodaeth gyfrinachol gan drydydd parti nad oes gennych hawl i’w weld. Bydd y panel hefyd yn cael cyngor cyfreithiol a meddygol, pe bai’n dymuno gwneud hynny.
Mae’r Panel Adolygu yn gwneud ei argymhelliad ac fe gewch chi gopi o’r argymhelliad hwnnw a’r rhesymau. Anfonir copi o argymhelliad a rhesymau’r panel a set lawn o gofnodion at eich darparwr gwasanaeth maethu i’w helpu nhw i wneud penderfyniad.
Mae’n rhaid i’r darparwr gwasanaeth maethu ystyried argymhelliad y panel adolygu, yn ogystal ag argymhelliad y panel maethu wrth wneud ei benderfyniad terfynol ar eich addasrwydd i faethu plentyn.
“Dyfarniad cymhwyster” yw’r dyfarniad y mae’r darparwr gwasanaeth maethu’n ei wneud eu bod:
yn cynnig peidio â’ch cymeradwyo fel rhywun addas i fabwysiadu;
yn dweud nad yw’n fodlon mwyach eich bod yn addas i fabwysiadu;
yn bwriadu newid telerau eich cymeradwyaeth presennol
Hawlfraint Children in Wales 2018,
Cwmni cyfyngedig drwy warant 654321.
Web design by Teamworks
Ynglŷn â Mecanwaith Adolygu Annibynnol Cymru
Defnydd Cwcis gan irm.cymru